Leo Tallaksen

Leopold Tallaksen, bedre kjent som Leo Tallaksen, (født 19. juni 1908 i Kristiansand, død 18. november 1983) var en norsk norsk forretningsmann og politiker for Venstre. Han var fylkesordfører i Vest-Agder og ordfører i Kristiansand.

Leo Tallaksen tok sin videregående utdanning ved Kristiansand katedralskole, og ble uteksaminert derfra i 1927. Han arbeidet i familiebedriften Rasmus Tallaksen. Tallaksen var nestleder i Unge Venstre i Norge fra 1936 til 1946. Han bodde noen år i Arendal. Fra 1938 til 1940 var han folkevalgt i bystyret i Arendal. Leo Tallaksen ble arrestert i 1943 av de tyske okkupantene, og satt i Sachsenhausen konsentrasjonsleir i Tyskland til 1945. 

Etter krigen var han ordfører i Kristiansand (1956-1963 og 1966-1971) og var fylkesordfører i Vest-Agder mellom 1972 og 1975. Han var også en vararepresentant til Stortinget fra Vest-Agder i løpet av perioden 1965-1969  Han hadde flere offentlige tillitsverv og var styreleder i folketrygdfondet, var styremedlem i Norges Bank, Norges Byforbund, senere KS. Tallaksen ble hedret som ridder av St. Olavs orden og franske Æreslegionen (Chevalier).

Han var bror av Edvard Tallaksen  (1918–1944) som var motstandsmann under andre verdenskrig, fenrik i Kompani Linge og medlem av Oslogjengen. Han var gift med Ingrid (f. 1915, d. 1991).

Referanser

Eksterne lenker 
 

Personer fra Kristiansand kommune
Norske konsentrasjonsleirfanger under andre verdenskrig
Nacht und Nebel-fanger
Venstre-politikere i Vest-Agder
Ordførere i Kristiansand
Fylkesordførere i Vest-Agder
Venstre-ordførere i Vest-Agder
Riddere av 1. klasse av St. Olavs Orden
Fylkesordførere fra Venstre